***Vestjydsk jagthornsblæserlaug***.

***Oldermanden*** Stendis 26-2-2013

Velkommen til jer nye laugsbrødre, Benny-Brian og Søren. I er nu optaget og dermed fuldgyldige brødre her i Lauget . I har gennem nogen tid deltaget i vores Onsdagssamlinger på Skovlund. Vi har bemærket, at det ikke falder jer svært at være iblandt os og dermed ”leve jer ind i ånden og tonen i lauget”. Benny og Brian I har i løbet af efteråret og ind til nu været under Anders og Ulrichs beskyttende vinger og i skal nu vise jeres kunnen ved de kommende duelighedsprøver. Søren du har prøvet det før så du ved lidt om hvordan det er at stå og blæse for dommerne.

***Til oplysning for jer laugsbrødre og søstre skal jeg minde om, at dette er et Laug og ikke en forening.***

***At det er et Laug betyder også, at man ikke kan melde sig ind i Lauget – men skal indstilles til optagelse før man kan optages. Og endelig har man ved sin indtræden***

***i Lauget forpligtet sig til at overholde de bestemmelser, der er nedfældet i vor Laugsskrå.***

.

***I vor Laugsskrå er Laugets formål nedfældet. Det lyder således***.

***Laugets formål er at samle jagthornsblæsere fra det ganske Vestjylland til udøvelse af deres færdigheder samt festlig samvær.***

Jeg vil minde om, at der er tænkt en del over denne formulering. Den er både forpligtende og alligevel så rummelig, at alle kan være med.

Det betyder også, at der gives mulighed for, at de der vil gøre noget ekstra ud af blæsningen både solo – og i gruppe – har mulighed for det. Det må bare ikke ødelægge vore Onsdagsblæsninger. Det i sig selv er en udfordring idet lauget snart har eksisteret i 25år. Vores blæseværdige kunnen er derfor også forskellig , at det i sig selv giver udfordringer.

Der er nu gået et år siden vi holdt vores sidste Laugsgilde.

Ligesom de forrige år har vi været med til at markere og festliggøre diverse fester og arrangementer med vores indslag. Det kan kun lade sig gøre ved at Lauget så talrigt har bakket op, selv om det er gået ud over både lørdage og andre dage. Tak for det.

***Årets gang.***

***Duelighedsprøverne blev i 2013 blev afholdt i Skive.***

Vi mødte som sædvanlig talstærkt op, både solo og grupper. Det blev både til bronze, sølv og guld mærker både i solo og gruppe. Det var rart at vi ikke skulle køre så langt denne gang. Vi fik vores pokaler med hjem både i solo og gruppe tillykke med det. Vdr. Pokaler blev vi enige om i lauget at fremstille en pokal til bedste parforce blæser i kreds 2, således at det ikke kun der furst pless der får pokal, pokalen er en vandrepokal som ikke kan erhverves til ejendom, men skal gå videre år efter år. *Jeg mener det er vigtigt at vi støtter op om duelighedsprøverne, selv om man har erhvervet de mærker man kan få, både for at støtte dem som skal op solo første gang og for at være med til at markere at vi stadig kan gøre os i gruppe.*

***Fm 2013 Nibe.***

En dejlig dag i smukke omgivelser og godt vejr, vi tog til fm for at forsvare vores plads i mester klassen. Vi gjorde det bedste vi kunne både i gruppe og solo, men det slog ikke helt til. Konkurrencen i mester klassen var for hård, vi rykkede ned med en klasse, så på den igen. Men ingenting er så skidt at det ikke er godt for noget for Peter blev forbunds mester 2013…

***Sommer afslutning.***

En hyggelig aften som det plejer, pigerne fik købt blomster og herefter var der oplevelses tur med diverse opgaver, i mellemtiden blev vi andre tilbage for at gøre grillen klar så folk kunne grille maden . også i år havde ulrich og co, lavet opgaver til turen i skoven.

**Vildt tilberedning**.

En rigtig hyggelig dag med god opbagning, gildemesteren havde igen fremskaffet en masse gode råvarer, således vi kunne fremtrylle en middag, der kunne gøre enhver kok misundelig, det en dag vi ser frem til. Middagen bestod som noget nyt i år blandt andet af bæver gryde, som med spænding blev tilberedt, og det smagte aldeles udmærket.

***Venø fasan jagt.***

Igen i år havde vi bestilt en fasanjagt, vi fik lov til selv at bestemme datoen for jagten, så Ulrich reserverede den første jagt til os, dagen startede ud med parole og så gik vi på jagt, som noget nyt var der givet fri til harer og noget råvildt, det eneste som vi ikke havde indflydelse på var vejret, sikke et møgvejr, om formiddagen det regnede således alle var gennemblødte til middag, men det hjalp at få en god frokost med hvad tilhører, en rigtig hyggelig dag med godt hunde arbejde og mange fasaner, som dog ikke altid blev leveret. Det er jo ikke til at forstå?

***Skriverkarl***

Når man går ind på vores hjemmeside, så kan man se du gør et kæmpe arbejde, galleri – kalender-noder m.m. du bruger mange timer på at opdatere det hele således at vi til enhver tid kan se hvad der sker i lauget. En stor tak til dig Poul.

***Gildemester.***

Det er altid spændende hvad du finder på til vores vildtberedning, krondyr-fasaner -og bæver, alt sammen råvarer du selv har leveret og jeg ved tilfældigvis hvad vi skal have i år, for det ligger hjemme i min fryser, men jeg siger det ikke. Du er din titel værdig.

Brygmester.

Vi ser altid frem til at smage dine drikke, og om vores hals og maver kan klare mosten. Jeg må sige at du sommetider udfordrer dine laugsbrødre og søstres maver og halse, men du gør dig umage hver gang og sørger for at der altid er en flaske til vores gilder, hvis du løber tør for materialer så må du jo hviske det i ørene på vores gildemester således han kan hjælpe dig. Forsæt endelig vi glæder os hver gang vi skal smage på din kunnen.

**Spillemester..**

Endnu et år er gået, du er med til at præge lauget, dit humør og gå på mod fører lauget frem og højner vores spille kundskaber, vi må sige at hvis vi ikke havde dig som spillemester så var lauget aldrig nået så langt som det er i dag.

***Kassemester.***

Anders du passer på vores laugskasse som det sig hør og bør for en kassemester, og stiller spørgsmål når vi gerne vil bruge penge. Skulle der være nogen der er i tvivl og det så kan de jo bare spørge ind til kassen når du fremlægger din beretning.

***Spillemester***

Spillemester vil kort redegøre for det foregående års aktiviteter og evt. tanker og det kommende år.

***Kassemester*** vil redegøre for laugsbussen

*10 års jubilarer.*

 Her efter vil jeg gerne se vore 10 års jubilarer.

***Det kommende år***

**2015** bliver et specielt år for lauget idet vi skal fejre 25 års jubilæum, der vil blive nedsat et festudvalg og skal fremstilles ny nåle til vores jubilarer, Nærmere tilgår i løbet af året.

Hermed er beretningen slut. Har nogen noteret sig ting, der ønskes nærmere belyst, kan dette ske, når valghandlingen er slut. Der vil her være mulighed for almindelig debat under ledelse af ordstyreren. Her kan alt drøftes – dog ikke personkritik- men meget gerne forslag til det kommende års program.

**Om valghandling står der i vores lavsskrå**

***Valget styres af oldermanden, der alene fastsætter bestemmelser for valghandlingen.***

***Dog skal enhver afstemning være åben ved håndsoprækning og ingen skjælm skal dølge sin mening.***

Laugsstyrelsen vælges for 1 år ad gangen, så der skal vælges Oldermand, Kassemester, Spillemester, Gildemester og Skriverkarl.

Vores kassemester har bedt om at blive afløst, han mener der må yngre kræfter til, selvom vi nu ikke syntes at nogle og 80 år er gammel, vi vil selfølgelig respektere din beslutning, og sige dig tak for dit virke som kassemester.

Vi har i laugsstyrelsen besluttet at indstille chalotte som ny kassemester, og hun har givet tilsagn og overtager posten når hun kommer hjem igen. Hun kunne desværre ikke være tilsted i aften da hendes mand har rund fødselsdag og er udrejst.

Jeg vil gerne henstille til forsamlingen at der foretages genvalg til de øvrige poster.

Tak til laugsstyrelsen for det år der er gået og den indsats i yder.

***Herefter almindelig debat***

 ***Oldermand***

 ***Keld Nielsen***